รีวิวขวัญใจพนักงานบริษัท ที่อยากจะหาที่กินข้าวราคาประหยัด อิ่ม อร่อย ขอนำเสนอโรงอาหารของโรงพิมพ์สำนักงานกินแบ่งรัฐบาล (เอกมัย) รับรองเลยว่าเงินเหลือๆแน่นอน

ด้วยเมื่อก่อนทำงานประจำ ก็นะ เงินเดือนไม่ได้มากมาย ก็อยากหาที่กินข้าวราคาประหยัดๆ ก็เดินๆตามพี่ๆที่ทำงาน ไปหาข้าวกิน ข้านถนนเข้าโรงพิมพ์กองสลาก มีคนเอาของมาขายประมาณ 4-5 ร้าน และมีโรงอาหารราคาประหยัด ไม่ได้ห้ามคนนอกโรงพิมพ์เข้าไป ที่นี่เค้ายินดีต้อนรับเสมอ จนปัจจุบันไม่ได้ทำงานประจำผ่านไปแวะเวียนไปกินได้เสมอ ร้านค้ามีการแบ่งล็อคไว้ประมาณ 10 ล็อค มีหลากหลายก๋วยเตี๋ยว ข้าวแกง อาหารตามสั่ง ร้านน้ำ พกไป 50 บาทเงินเหลือๆ ร้านที่ผมแนะนำเป็นร้านประจำของผมที่ต้องจัดร้านนี้ทุกครั้งที่แวะไปกิน ล็อคที่ 6 ขายข้าวแกงร้านนี้แพงมากคิดเงินหลักแสน แม่ค้าเค้าขำๆ 555 คิดเงิน 30 บาทก็บอก 3 แสน ร้านนี้มีหลากหลายทั้งผัด แกง ทอด ผมชอบผัดปูของที่นี่มาก อย่างอื่นก็รสชาดดี ยังมีอีกหลายร้านลองไปกินกันครับ อ้อเกือบลืม ที่นี่เค้ามีวัฒนธรรมที่ดีนะครับ กินเสร็จนำจาน ชาม แก้วน้ำ ไปวางจุดที่กำหนดด้วยเพื่อความเป็นระเบียบ

ถ้าท่านใดทำงานอยู่ถนนเอกมัย ใกล้ๆกับโรงพิมพ์กองสลาก จุดสังเกตมีปั๊มน้ำมันบางจากอยู่ด้านหน้า ทางที่จะขึ้นสะพานมุ่งสู่แยกพระรามเก้า เข้าไปกินกันครับ เปิดจันทร์ถึงศุกร์ขายตั้งแต่ 7 โมงเช้า ประมาณบ่ายสองก็หมดกันแล้วครับ ประหยัดเงินในกระเป๋า กินข้าวอร่อยๆ

"กินเพื่ออยู่ หรือจะอยู่เพื่อกิน สำคัญต้องได้กินของดีและมีเงินเหลือ" ทั้งหมดทั้งมวลนี้ คุณย่าไม่ได้กล่าวไว้ เพราะคุณย่าตายแล้ว (พี่เทพ เทนโด) 